માનસશાસ્ત્રીઓ સતત ચેતવણી આપતા રહે છે કે અતિશય ઝડપી બની ગયેલી આપણી જીવનપદ્ધતિમાં સરેરાશ માનવી બહુ જલદી હતાશ થઇ જાય છે. પરંતુ છેલ્લાં થોડા સમયથી હતાશ માણસના આત્મઘાતી વલણમાં જાણે એક નવો ‘ટ્રેન્ડ’ શરુ થયો હોય એમ, સામુહિક આત્મહત્યા – ફેમિલીસાઈડના બનાવો વધતા જાય છે! પોતે નિષ્ફળ જાય પછી દરેક માણસને પોતાના પરિવારની ચિંતા સતાવે છે. આથી ભવિષ્યમાં આવનાર (કલ્પી લીધેલી) મુસીબતોથી બાળકો-પત્નીને ‘બચાવી’ લેવા માટે, આપઘાત કરનાર માણસ પોતાની સાથે પોતાના પરિવારના સભ્યોને પણ મારતો જાય છે.